8. ΠΡΟΕΔΡΙΚΟΝ ΔΙΑΤΑΓΜΑ της 29 Μαρτ./27 Απριλ. 1933 Περί κυρώσεως της μεταξύ ημών και της Κυβερνήσεως της Γαλλικής Δημοκρατίας υπογραφείσης εν Παρισίοις τη 20 Φεβρουαρίου 1933 δηλώσεως περί αμοιβαίας κοινοποιήσεως των ληξιαρχικών πράξεων των αφορωσών έλληνας και γάλλους υπηκόους. Η Ελληνική Κυβέρνησις και η Κυβέρνησις της Γαλλικής Δημοκρατίας, επιθυμούσαι να εξασφαλίσωσι την αμοιβαίαν κοινοποίησιν των πράξεων των αφορωσών τους έλληνας και γάλλους υπηκόους, συνεφώνησαν ως ακολούθως: Άρθρον 1. Αι δύο Κυβερνήσεις υποχρεούνται να παραδίδωσιν εαυταίς αμοιβαίως, άνευ δαπάνης, αντίγραφα των πράξεων, γεννήσεως, γάμου, αναγνωρίσεως φυσικών τέκνων και θανάτου των αμοιβαίως καταρτιζομένων εν Ελλάδι και εν Γαλλία και αφορωσών πολίτας του ετέρου Κράτους. Άρθρον 2. Καθ’ εκάστην εξαμηνίαν τα αντίγραφα των ειρημένων πράξεων των καταρτισθεισών κατά το προηγούμενον εξάμηνον θα παραδίδωνται υπό της Ελληνικής Κυβερνήσεως εις την εν Αθήναις πρεσβείαν της Γαλλικής Δημοκρατίας, και υπό της Κυβερνήσεως της Γαλλικής Δημοκρατίας εις την εν Παρισίοις ελληνικήν πρεσβείαν. Άρθρον 3. Ρητώς καθορίζεται ότι η παράδοσις ή η αποδοχή των ειρημένων πράξεων δεν θα προδικάζη ποσώς τα ζητήματα ιθαγενείας. Άρθρον 4. Αι ληξιαρχικαί πράξεις αι εκατέρωθεν ζητούμεναι δια τας ανάγκας της υπηρεσίας, ή τη αιτήσει των δημοσίων υπηρεσιών, θα παραδίδωνται δωρεάν επί απλή αιτήσει υποβαλλομένη δια της διπλωματικής οδού. Άρθρον 5. Η παρούσα δήλωσις θέλει τεθή εν ισχύϊ την 1ην Μαρτίου 1933 και η πρώτη παράδοσις πράξεων θέλει λάβει χώραν μετά την λήξιν του πρώτου εξαμήνου του αυτού έτους. Θα δύναται να καταγγελθή ανά πάσαν στιγμήν υφ’ εκάστης των συμβαλλομένων Κυβερνήσεων μετά προειδοποίησιν γινομένην έξ μήνας πρότερον. Σελ. 232(α) Τεύχος 624-Σελ. 12 